
RADVILIŠKIO RAJONO SAVIVALDYBĖS TARYBA


SPRENDIMAS
DĖL RADVILIŠKIO RAJONO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS SPECIALIOJO PLANO KEITIMO TVIRTINIMO

2022 m. balandžio 21 d. Nr. T-731
Radviliškis


Vadovaudamasi Lietuvos Respublikos teritorijų planavimo įstatymo 22 straipsnio 2 dalimi, 30 straipsnio 8 dalimi, Lietuvos Respublikos vietos savivaldos įstatymo 6 straipsnio 19 ir 30 punktais, 16 straipsnio 3 dalies 8 punktu, 18 straipsnio 1 dalimi, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 1 punktu, Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, 34 punktu ir atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2022 m. balandžio 7 d. Teritorijų planavimo dokumento patikrinimo aktą Nr. REG.218968 (visa apimtimi tvirtinamas teritorijų planavimo dokumentas skelbiamas TPDR informacinėje sistemoje Nr. S-RJ-71-20-375), Radviliškio rajono savivaldybės taryba  nusprendžia: 
1. Tvirtinti Radviliškio rajono vandens tiekimo ir nuotekų tvarkymo infrastruktūros plėtros specialiojo plano keitimą (pridedama).
2. Pripažinti Radviliškio rajono vandens tiekimo ir nuotekų tvarkymo infrastruktūros plėtros specialųjį planą Radviliškio miesto bendrojo plano ir Radviliškio rajono savivaldybės teritorijos bendrojo plano sudedamąja dalimi.
3. Pripažinti netekusiu galios Radviliškio rajono savivaldybės tarybos 2010 m. rugpjūčio 26 d. sprendimą Nr. T-1026 „Dėl Radviliškio rajono savivaldybės vandens tiekimo ir nuotekų tvarkymo infrastruktūros plėtros specialiojo plano tvirtinimo“.
4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras                                                                                                    Vytautas Simelis 

